b'\n_START_ARTICLE_\nHirdvaktbataljonen\n_START_PARAGRAPH_\nHirdvaktbataljonen var en paramilit\xc3\xa6r enhet under andre verdenskrig i Norge der st\xc3\xb8rste delen av mannskapene ble rekruttert fra Hirden, Nasjonal Samlings \xc2\xabelitetropper\xc2\xbb. Bataljonen ble etablert i januar 1942, (Veum s 387) og navnet ble tatt i bruk i juni 1942. Frem til juni 1942 var benevnelsen Den bev\xc3\xa6pende hirdbataljon.  I september 1942 skiftet den navn til Vaktbataljon Norge. Fra november 1942 har den navnet SS-Vaktbataljon Nord. I januar 1943 skjedde siste navneendring \xe2\x80\x93 SS-Vaktbataljon 6 Oslo. (Veum s. 388)._NEWLINE_Opprinnelig var Hirdvaktbataljonen tiltenkt oppgaver med \xc3\xa5 gj\xc3\xb8re vakttjeneste ved industrianlegg og s\xc3\xa5 videre, i tillegg til vakhold over utenlandske fanger._NEWLINE_Nordmennene i Hirdvaktbataljonen var beryktet for sin brutale behandling av jugoslaviske fanger i fangeleirer i Nord-Norge (Veum s 371)_NEWLINE_I forbindelse med at Hirdvaktbataljonen ble avviklet i 1943, gikk mange av vaktsoldatene over i SS-Vaktbataljon.'